section_heading: Povijest umjetnosti
paragraph_text: Umirovljen je 1945., a reaktiviran 1953. kad je postavljen za ravnatelja Galerije fresaka, gdje je i poslije isteka mandata 1961. ostao do 1963. kao savjetnik. Organizirao je izložbe srpskih fresaka u Londonu, Edinburghu, Amsterdamu, Bruxellesu, Stockholmu, Helsinkiju, Münchenu i u Južnoj Americi. Pozivan je održati predavanja o umjetnosti na Sorbonni u Parizu, na Sveučilištu u Nancyju, u Institutu za povijest umjetnosti u Beču, na sveučilištima u Montrealu, Quebecu i Ottawi.